BSF Recruitment 2018: अगर आप किसी अच्छी सरकारी नौकरी के लिए इंतजार कर रहे है तो आज हम आपके लिए एक अच्छी खबर लेकर आए है। दरअसल अभी हाल ही में सीमा सुरक्षा बल (BSF) ने कांस्टेबल और सब-इंस्पेक्टर के कई पदों पर भर्ती के लिए आवेदन आमंत्रित किए है। पदों की कुल संख्या 168 है। जिसमें कांस्टेबल के अंतर्गत 30 जनरेटर ऑपरेटर, 12 जनरेटर मैकेनिक और 23 लाइनमैन के पद शामिल है वहीं बीएसएफ सब-इंस्पेक्टर के 103 पद शामिल है। कांस्टेबल के पदों पर ऐसे लोग आवेदन कर सकते है जिन्होंने संबंधित विषय में आईटीआई किया हो वहीं सब-इंस्पेक्टर के लिए ऐसे लोग आवेदन कर सकते है जिन्होंने सिविल इंजीनियरिंग में डिग्री या डिप्लोमा लिया हो। आपको बता दें कि इन पदों पर लिखित परीक्षा और इंटरव्यू के आधार पर चयन किया जाएगा। आवेदन करने से पहले इस वैकेंसी से जुड़ी ऑफिसियल जानकारी जरूर पढ़ लें।